Downloaded from YTS.MX
Official YIFY movies site: YTS.MX
IAKO JE OVAJ FILM NADAHNUT ISTINITIM DOGAĐAJIMA,
POJEDINI SU DIJELOVI IZMIŠLJENI S CILJEM PRIKAZA OVE PRIČE
SVAKA JE SLIČNOST SA STVARNIM OSOBAMA ILI DOGAĐAJIMA SLUČAJNA
Dobro jutro.
Saudijska Arabija dobila je mjesto nestalne članice Vijeća sigurnosti
te će njezino dvogodišnje članstvo krenuti sljedeće godine.
No Saudijska Arabija izjavila je…
Neki učenjaci tvrde da žena mora u potpunosti prekriti ruke,
dok neki tvrde da je dovoljno do zapešća, a neki do pola podlaktice.
Većina naših problema nije predodređena…
ČESTITAM
…već nastaju zbog naših mana.
Dobro jutro, ljepotice.
Barem uzvrati pozdrav.
Nemoj kasniti kao prošli put.
-Dobro jutro, g. Atiq. -'Jutro.
SREDNJA ŠKOLA 2300 ZA DJEVOJKE
IZ PEPELA
JEDAN DAN PRIJE
SREDNJA ŠKOLA 2300 ZA DJEVOJKE
Pokrij se. Pokrij se, djevojko.
Neka vam svima Bog pokaže put.
Dobro.
ŠKOLA VAM JE DRUGI DOM DRŽITE JE UREDNOM
Razred mjeseca su maturantice iz znanstvenog odjela C.
Idealna učenica uzornog ponašanja i s odličnim ocjenama.
Izdvaja se među vršnjakinjama.
I najvažnije, poštuje svoje profesorice.
Svaka bi majka poželjela kćer poput ove učenice.
Učenica mjeseca je
Amira Saeed.
Svaki je mjesec učenica mjeseca, kao da je jedina učenica.
Gle tu štrebericu.
Jutarnja inspekcija.
IDEALNA UČENICA
Ma gle ti to!
Misliš li da te ne vidim?
Ispljuni žvakaću.
Da, ti, Mashael.
Ili te moram prozvati pred svima?
-Brzo. -Nokti.
Brzo.
Nokti.
-Cigarete, ha? -Da vidim ruke.
Stani ovamo.
Ma gle ti to!
Izađi iz reda. Stani s prijestupnicama.
Kakva je to šminka?
Izađi iz reda. Stani s prijestupnicama.
Pokažite ruke čim dođem do vas.
Da vidim nokte.
Pokaži mi nokte!
Opa, kad je vjenčanje?
To je za vjenčanje moje sestrične, profesorice.
Jesi li u školi ili na vjenčanju?
Skini taj lak. Od tebe mi se diže kosa na glavi.
Možda trebate bolji šampon.
Djevojko! To nije smiješno!
U ured zamjenice ravnateljice.
-Bilo je smiješno. -Da.
Nemaš mira dok ne potpišeš prisegu?
A ti se prestani smijati ili ćeš je i ti potpisati.
ČISTOĆA MOJE ŠKOLE DOKAZ JE MOJE PRISTOJNOSTI
Gdje si danas sakrila žvakaću?
U čarapu.
U ured zamjenice ravnateljice.
Brže.
Poslušaj me, Heba.
Prvo se uspravi.
Drugo, takvo ti ponašanje ne ide u prilog i neće ti pomoći da se istakneš.
Bolje se usredotoči na sebe i predavanja.
Ovo je posljednji put da te izvlačim iz reda.
Jasno?
Primljeno na znanje.
A ti, daj mi žvakaću. Odmah.
Idite u učionicu.
Brže!
Djevojke, prije nego što odem, još bih jednom čestitala Amiri.
Također, dogovorila sam još jedno govorničko natjecanje.
Predajte mi svoje govore sutra do prvog sata.
Ime pobjednice bit će dodano na ploču s pohvalama, u redu?
Tko želi sudjelovati?
Izvrsno. Kao što sam rekla, govore mi predajte do sutra. U redu?
Bog vas blagoslovio.
Čemu trud kad znamo ishod?
Kako to misliš, Heba?
Svi znamo da ćete odabrati Amiru.
Ako to i učinim, razlog je taj što je izvrsna i marljiva.
Sve ste mi jednako drage, Heba. Sve ste jednake u mojim očima.
Obećavam, ako napišeš prikladan govor, odabrat ću tebe.
Ali potrudi se.
Valjda.
Dobro. Zbogom.
Imam previše posla.
Molim?
Prva ću ga predati sutra.
Nadam se.
Zbogom.
Afaf.
Hej, Afaf.
Kunem se da te čujem.
Gle što imam za tebe. Novo je.
Ma gle ti to.
Ima li bilja iz Sudana ili Sjeverne Afrike koje još nisi donijela?
Ne. Ovo nije kao ono što sam ti već donosila.
Ovo je iz El-Gedarefa.
Želim da imaš bebu koja će te usrećiti.
Da, nešto novo iz novog grada.
Ovaj je put iz El-Gedarefa, a prošli put… Otkud ono? Iz Atbe.
Iz Atbare. Zove se Atbara.
Neka te Bog prosvijetli.
Gle, Mahasin, sve su djevojke u ovoj školi moja djeca.
Što se tiče trudnoće, Bog mi je napokon podario blagoslov.
Ma divno! Trudna si?
Otkad? Zašto mi nisi rekla?
Tek sam jučer saznala.
Čestitam.
Neka ti Bog ispuni želje i blagoslovi te srećom.
To!
Tiho!
Sretna sam.
Budi sretna negdje drugdje.
Zašto je odbijen?
Afaf, nemam dovoljno profesorica.
I ne postoji trudnički dopust.
Samo rodiljni dopust. Možeš ići netom prije poroda.
Gđo Hayat, sutra idemo u naš rodni grad.
Znam da si pod velikim stresom. To ti je prva trudnoća.
U slučaju zdravstvenih problema
donesi mi nalaz i odobrit ću ti dopust.
-Gđo Mahasin. -Da?
-Kakav je Ranin ispit? -Provjerit ću.
RANA HAMAD - 13,5
Bog je blagoslovio. Uvijek je jedna od boljih učenica.
PREDMET: FIKH, DATUM: 10. 1. 1434. TEMA: KAKO PRATI POKOJNIKE
Sljedeći put sve trebate ponijeti svoje ćefine.
Učit ćemo kako umotati pokojnike.
PRANJE POKOJNIKA
Kako depresivno.
Samo da znaš, gđice Mashael,
po rođenju su te umotali,
a i kad umreš, opet će te umotati.
Ta nas tkanina pokriva i čuva našu čednost.
Zato je Bog naredio ženama da budu prekrivene i da nose hidžab.
Da? Prekrivaju li muškarce svilom? Rekla bih da oni nisu poput nas.
To se ne može uspoređivati.
Žene izazivaju muškarce.
Nije li Josip izazivao Potifarovu ženu?
Želiš li održati predavanje umjesto mene, gđice Heba?
I sama si to rekla. Josip, Bog ga blagoslovio.
Božji glasnik ne može se usporediti s ljudima.
Ne budi neotesana i poštuj nastavni plan.
I vjeru.
Proslijedi ovo.
Gđa Huda danas je odsutna.
Nakon odmora imat ćete aktivnosti.
To!
Pripremite se za pospremanje skladišta.
Dok ne naučite da se ne prepirete sa mnom.
Ali mi nismo ništa učinile.
Nestašluk jedne osobe utječe na sve.
„Ali mi nismo ništa učinile.”
Kakav davež!
Tišina!
Ispričaj što se dogodilo.
Mona je bez razloga povukla oči
i pitala me: „Vidiš li svijet kao i mi?”
A cure su mi se rugale.
Gđo Seham, odvedite je u ured i napišite pritužbu.
Žalim se na njih svaki dan i ništa se ne poduzme!
A što da učinim?
Normalno je da te zezaju. Smisli kako im odgovoriti.
Dobro, Jameela, čekaj me u uredu.
Pretjerale su.
To nam može uzrokovati neželjene probleme.
Riješit će se samo od sebe.
Opasno je dopustiti da se ovo maltretiranje nastavi.
-Vidite kakve su djevojke. -Seham.
Život je pun problema.
Ako se ne može nositi s kolegicama, kako će se snaći u životu?
Neka napiše pritužbu i očvrsne.
Hajde, sutra ujutro donijet ću novac.
Mala!
Znaš da ništa od toga bez novca.
Ako imaš novca, plati. Ako nemaš…
KANTINA
…ne stvaraj red. Prošetaj.
Ups.
Nisam te vidjela.
-Šališ se? -Amira!
Gle, ignoriraj je.
-Ja ću ti dati sendvič. -Nije riječ o sendviču, Rana.
-Što postižeš maltretiranjem? -Mala!
Gubi se dok te ne pojedem za doručak.
Dosta, Heba. A ti, dođi sa mnom.
Dobro si, zar ne? Onda nema veze.
Da joj barem prijateljica nije ravnateljičina kći.
No dobro.
Samo jedi.
Tiho!
Zašto si prijavila Monu? Ha?
-Nitko ne prijavljuje moju medvjedicu. -Nisam medvjedica.
Samo te ja mogu tako zvati.
-Dobro. -Ti ne.
Ravnateljice Hayat, možete li je preuzeti?
Imam važnog posla na sudu.
Ne trči k meni za svaki problem. Riješi to.
Neka pišu prisege.
URED ZAMJENICE RAVNATELJICE
Dušo, zamoli oca da se žali na njih.
Možda će ih izbaciti i to će biti to.
I meni ih je puna kapa.
Ne, ne mogu zamarati oca takvim problemima.
Ne želim im nauditi. Želim da me ostave na miru.
Dobro. Natjerat ću ih da pišu prisege.
Možeš ići.
Jadna djevojka. Žao mi je. Sve je djevojke maltretiraju.
Ja sam jedina jadna ovdje.
Ona ode na sud, a meni sve prepusti.
Iskreno, odgovara ti uloga ravnateljice.
KEMIJA
FIZIKA
Napokon ćemo dobiti nove knjige i moći zamijeniti one prljave.
Kao da njoj to nešto znači.
Hej, zadrži to za sebe
ili ću te pljusnuti Arapskom povijesti.
Kakav davež.
A kamo si ti pošla?
-Gle… -Hmm.
Nazvat ću Saada s maminog telefona. Ne želim da primijete. Drži mi stražu.
Kako si romantična.
PRVI RAZRED POVIJEST, GEOGRAFIJA, GRAMATIKA
SKLADIŠTE
POTREPŠTINE ZA ČIŠĆENJE
Hej, Saade.
Kako si?
Ma gle ti to!
Mislila sam da neću prepoznati skladište kad ga pospremite. Što je ovo?
Profesorice, pospremale smo.
Da, vidim da je skladište bilo urednije prije vas.
Natrag na nastavu!
Ništa od vas. Mona, ostavi te knjige.
Hajde.
Natrag na nastavu.
Kunem se da ćete obje pisati prisege. Hodajte!
Bok, čujemo se poslije.
Bok.
Gdje je…
Uđi, mala.
Novac.
ZAUZET
On je zauzet.
-Gle, ovaj je jako sladak. -Marzouka, ne sviđaju mi se.
Nemam nijednog drugog.
Ostali su svi zauzeti.
-Ne sviđaju mi se. -Pogledaj ovog.
-Zgodan je. -Nije.
Pogledaj ovoga!
-Kojeg? -Ovaj je baš zgodan.
Marzouka, nije.
Ne sviđaju mi se. Ne želim to.
Moj novac.
Misliš da je gledanje besplatno? Ne, dušo.
Ne sviđaju mi se. Želim svoj novac.
Sljedeći tjedan imat ću sjajne momke.
Moj novac.
Nema šanse. Natrag na nastavu.
Amira.
Hej!
Čekaj. Kamo ti se žuri?
Nisam ti rekla, tatu danas puštaju van.
Ozbiljno? Hvala Bogu što se oporavio.
-Hvala ti. -Kako je g. Saeed?
Nije se još skroz oporavio, ali barem će se vratiti kući.
Hvala Bogu. Glavno da se vraća i da mu je dobro.
SREDNJA ŠKOLA 2300 ZA DJEVOJKE
Je li Fawzeiyin sin bio na sudu?
Stalno ih odgađa, mama.
No sud ima dokaze da uzdržavam svoju kćer.
Neka to porekne.
Srećom, imaš posao. Presudit će u tvoju korist.
Podnio je novu tužbu protiv mene.
Za skrbništvo.
Molim? Ne može je uzeti.
-Ranno, dušo moja. -Gđa Mahasin pokazala mi je tvoje ocjene.
Bila bi bolja da više učiš.
Ali imala sam 13,5 od 15.
To je vrlo dobro.
Kako to misliš? Pusti to. Želim izvrsnost.
Mama ti je ravnateljica, moraš biti najbolja, a ne „vrlo dobra”.
Mala uči cijelu noć.
-Što još želiš od nje? -Molim te, mama, odgoj prepusti meni.
Oprosti, bako.
Uglavnom, godina je tek počela, možeš postati bolja.
Osvjetlaj mi obraz.
Nadam se da hoću.
Kestenje!
Uđi.
Opa!
Znala sam da si tu.
Odrasla si i već pripremaš kestenje?
-Da. -Bog te blagoslovio.
Napravit ću ti i ma'dous, saleeg i molokheyu.
Ne, poštedi nas nereda i slikaj sa svojim ocem.
Znala sam da ćeš to reći.
Ja sam vrhunska kuharica.
Neka ti Bog podari sreću i uspjeh.
Imam dobru vijest. Ima samo petice. Bog je blagoslovio.
Bravo, čestitam.
Hajde, Saeede, odmori se. Ne moraš stalno biti ovdje.
Da, moraš odmarati.
Prvo moram dovršiti dar za tvoju prijateljicu. Još malo.
Rođendan joj je tek za dva tjedna.
Ali ako završim ranije,
imat ćeš priliku urediti je.
Otkako joj je Rana dala dar,
odbrojava dane kad će i ona njoj dati ovaj dar.
-Nisu li darovi znak ljubavi? -Slažem se s njom.
Sigurno si sretan. Uživaš u jadu.
Da, tata, moraš odmoriti. Tek si izašao iz bolnice.
Da. Znaš, dušo, strast ne umire čak ni kad umre čovjek.
A oni koji žive bez strasti
žive bezdušan život.
Je li to govor za gđu Wedad?
-Da. -Zašto si čekala dosad?
Ne, mama, radim na tome cijeli dan, nisam tek sad krenula.
Htjela sam napisati konačnu verziju za…
DOLAZNI POZIV TATA
Inače te zove?
Ne javljaj mu se.
Dokad, mama?
Dok ne shvati da me suđenje neće razuvjeriti
i dok se ne počne ponašati kao pravi otac
i prestane te zvati da te okrene protiv mene.
Zovi ga samo kad ti kažem.
„Pokoru”, ne „pokora”.
Uglavnom,
sutra imam saslušanje.
Neću moći biti u školi.
Nadam se da će te gđa Wedad odabrati.
Onda će tvoje ime biti na ploči s pohvalama uz Amirino.
Osvjetlaj mi obraz.
Da, nadam se, mama.
Nemoj kasniti kao prošli put.
-Dobro jutro, g. Atiq. -Dobro jutro.
Donesite doručak prije odmora. Prošli je put bio hladan.
Hoću, obećavam.
Bog vas blagoslovio.
Tko je to?
Hej, ja sam unutra! Čekaj!
SREDNJA ŠKOLA 2300 ZA DJEVOJKE
Evakuacija!
Požar, djevojke. Evakuacija!
Požar. Evakuacija!
U SLUČAJU POŽARA
Brzo, djevojke.
Brže, djevojke!
Pozdrav.
Trebam službeno odobrenje da odmah evakuiram školu.
Izbio je požar. Ne želim biti odgovorna za njih.
Zamjenica ravnateljice iz Srednje škole 2300.
Trebam dopuštenje odmah.
Optuženi Hamad Saif odgodio je slučaj.
Molim? Opet?
Mjesecima već uzalud dolazim ovamo.
Molim vas, smirite se.
Riješite probleme s odvjetnikom.
Halo.
Što si rekla, Seham?
Što čekaš?
Neka vratar otvori vrata i vodi ih van!
Ali gdje je Rana?
Maknite se!
Atiq! Otvori vrata, Atiq!
-Brzo van. -Požurite se.
Brzo, požar! Brzo!
-Mashael! -Brže!
Brzo idite dolje!
Požurite!
Brzo, svi van!
Brzo, mala. Gdje je Mashael?
Heba, zašto samo stojiš? Brzo van!
PLOČA S POHVALAMA
Zašto ne idete? Hajde, dolje!
Marzouka, vodi ih dolje. Idem za vama.
U redu.
Hajde, djevojke. Brzo, dolje.
Hajde, mala.
MATURANTICE, ZNANSTVENI ODJEL D
Otvorite vrata!
Atiq, razgovarala sam s ravnateljicom.
Atiq, sram te bilo! Otvori vrata!
Brzo, cure!
Gđo Afaf.
Pomozite mi. Ne mogu ustati.
Gđo Afaf.
Atiq!
Moja noga!
UČENICA MJESECA: AMIRA SAEED
Brže!
Rana! Dolazi dolje!
Siđi!
Rana!
Vrati se gore!
Otvorite vrata!
Čujete li me?
Otvorite vrata. Ne ostavljajte me.
Rana!
Rana! Heba!
Upomoć!
Umrijet ću.
Ja…
Rana, zašto nisi dolje s drugima?
-Ja… -Rana!
Samo nam Alah daje snagu i moć.
Požurite!
Upomoć!
-Kamo ćeš? -Što želiš?
-Unutra su žene. -Ljudi umiru.
-Nemaš pravo otvoriti vrata. -Makni se!
-Žene ne smiju van. -Što misliš, tko sam ja?
Zar si lud? Ljudi umiru unutra.
-Nosite se! -Djevojke, maknite se od vrata.
Maknite se od vrata.
Krov. Idite na krov.
Na krov. Brzo.
Hajde, svi na krov!
Kako ću ja s njima?
Zohour, bez brige. Svi idemo gore, dobro?
-Bez brige. -Ne želim vam biti teret.
-Ostavite me ovdje. -Ne govori to.
Nikome nisi teret, u redu?
-Nisi teret… -Gđo Afaf, krov je zaključan.
Dobro. Onda idite na najviši kat. Doći ću za vama. Djevojke!
Gdje su ostale djevojke? Djevojke! Dođite pomoći kolegicama.
Idite na krov, ja ću za vama.
Čak i ako su vrata zaključana. Ne silazite.
Ne ostavljajte nikoga!
Bože, smiluj se!
Mashael.
Mashael, gdje ti je mama?
Je li unutra ili je vani?
Uzmi ovo. Pokrij se, dijete drago.
O, Bože!
Heba! Gdje je Rana?
Seham, gdje je Rana?
Mona, gdje je Rana?
Ne znam.
HITNA POMOĆ
Marzouka, hvala Bogu da si na sigurnom.
Marzouka, gdje je Rana?
-Ima li koga unutra? -Smirite se, činimo što možemo.
Čekajte ondje. Molim vas.
Krov.
Rana.
Djevojke!
HITNA POMOĆ
Osim ozlijeđenih, potvrđena je i jedna smrt.
Bila je zaključana u skladištu.
Požar je možda podmetnut.
Gđo Afaf!
KATASTROFA U SREDNJOJ ŠKOLI 2300 ZA DJEVOJKE
Obavijestila sam sve nadležne.
Zvala sam ravnateljicu, ali vratar je zaključao vrata.
Kad vam je zamjenica javila za požar, što ste poduzeli?
Gđa Seham nazvala me nakon što je već pratila proceduru.
Nazvala je upravu za obrazovanje i vatrogasce.
Gdje je Amira bila tada?
Ne znam. Nisam je vidjela.
Bila sam u zahodu.
Nisi primijetila da nema Amire?
Iskreno, nisam obraćala pozornost.
Sjećam se samo da sam trčala.
Čega se najviše sjećaš u vezi s požarom?
Sjećam se da sam stajala vani
i vidjela djevojke probodene komadima stakla.
-Tko čuva ključ od skladišta? -Čuvamo ga u zbornici.
Nitko nije zadužen za njega.
-Dakle, učenice ga mogu uzeti? -Ne.
Otkud Amiri ključ?
Dala sam joj ga.
Izgubila je udžbenik iz matematike, pa sam je poslala po novi.
Tko vas je spasio tijekom požara?
Gđa Afaf, pokoj joj duši, stalno je govorila:
„Hajde, djevojke, van!”
Dok nam Bog nije dao snage, pa smo uspjele pobjeći.
Ali nismo sve uspjele.
Dakle, čule ste alarm u učionici?
Već je odgovorila. Zašto ponavljate pitanja?
Pustite da radim svoj posao.
Reci mi.
Jeste li bile u učionici?
Da, jesmo.
Kako si se opekla, Rana?
Pokušala sam sići niz stube
i vidjela gđu Marzouku kako drži jednu djevojku
i pokušava proći kroz pakleni požar.
Pokušala sam ići s njom,
ali je zastava pala između nas. Tako sam se opekla.
Oko 40 ljudi, učenica i profesorica
kažu da niste bili uz vrata u vrijeme požara.
Profesorice su me poslale po doručak.
Da sam znao što će se dogoditi, ne bih se pomaknuo ni centimetar.
Zašto niste dozvolili dočasniku da spasi djevojke?
Unutra su bile žene. Uostalom, nije imao dozvolu.
Vratar ih je ostavio u požaru.
Hvala Bogu što si se oporavila, Marzouka.
Hvala vam, gđo Hayat.
Kažu da ste sve obišli.
Bog vas blagoslovio.
Vi ste mi obitelj, a djevojke su moje kćeri.
Ljudima to nije jasno.
Najbolja ste ravnateljica. Dobro radite svoj posao.
Bog vas blagoslovio.
Ne možeš zamisliti kako mi se srce slama zbog Amire i Afaf.
Pokoj im dušama.
Niste vidjeli kako se gđa Afaf trudila
spasiti sve djevojke.
I Amira, moja slatka Amira.
Srce me boli zbog nje.
No sigurna sam da ćete otkriti tko ju je zaključao.
-Bog će vas voditi. -Nitko ne zna tko je odgovoran.
Netko zna.
Bog vas blagoslovio.
Mir s vama.
Mir s tobom.
Moja sućut.
Amirina majko.
Moja sućut.
Bila si odgovorna za moju kćer. Kako si je mogla izgubiti?
Razumijem kako vam je. Neka vam Bog pruži utjehu.
Moja je kći bila dobro kad je otišla iz kuće.
Otišla je u tvoju školu, ti si odgovorna za nju.
Zapalili su je i zakopali u skladištu.
Gdje si ti bila?
Reci mi, tko ju je zaključao?
Tko ju je spalio i s njom spalio i moje srce?
Tko ju je ubio?
Tvoj je odgovor moja utjeha.
Odgovori! Reci nešto!
Zašto šutiš?
Odgovori mi!
Predajem te u Božje ruke!
Amira, dušo moja.
Ne mogu vjerovati da je Amira mrtva.
To nas sve na kraju čeka, dušo.
Smrt je neizbježna.
Gle, ostani sa mnom. Nemoj ići u školu.
Družit ćemo se.
Tako je kako je, dušo.
Ne možemo protiv sudbine.
Požar je bio prije više od dva tjedna.
Moramo dolaziti u školu noću kako bismo prošle sve gradivo
dok obnova traje danju.
Nažalost,
požar nam je uzeo sjajnu profesoricu
i idealnu učenicu.
Neka počivaju u miru.
Okaljao je i ugled naše škole.
Zato odsad nijedna učenica ne smije napustiti razred bez profesorice.
A profesorice ne smiju davati zadatke učenicama.
Od danas nadalje
nećemo biti blage prema prijestupnicama.
Sva su vrata u školi otvorena.
Dobrodošle su sve djevojke koje žele učiti.
One kojima se to ne sviđa mogu otići.
Otvorite torbe, moram ih pregledati.
Predajte sve zabranjene predmete.
Ravnateljice Hayat.
Slušaj, Seham,
odlučila sam provesti internu istragu i saznati kako je došlo do te katastrofe.
Što mi možemo otkriti što policija nije uspjela?
Seham, policija ne zna
kakvi su odnosi među učenicama kao što mi to znamo.
Trebamo dovršiti njihov posao
i biti uzor svim odjelima i školama.
Cigarete? Ti pušiš?
Stani sa strane.
Donesi mi dosjee svih učenica s prekršajima.
Imam to na USB-u jer su sve datoteke izgorjele.
Odlično. Donesi mi ga.
Bože, pomozi.
-Što imaš? -Mobitel.
Rekle smo da ga samo jedna od nas nosi.
-Slučajno. -Brzo ga sakrij.
-Prestani, ulovit će nas. -Ne želiš prestati?
Na stranu.
RAVNATELJICA HAYAT RADY
Ovo je Monin mobitel. Otkrila sam uznemirujuće poruke.
SPALIT ĆEMO JE STROGO ĆE NAS KAZNITI
Ispisala sam sve poruke. A ovo su dosjei.
SLIKALA SI JE? IZBRIŠI JE IZGLEDA GLUPO, ZAPALIT ĆEMO JE
NEMOJ KASNITI
AKO NAS OVAJ PUT OTKRIJU, STROGO ĆE NAS KAZNITI
Naša će istraga sigurno otkriti kako je Amira zaključana
i tko je podmetnuo požar.
Dovedi djevojke.
Jesu li ovo dosjei učenica ili mafijaša?
Što se mene tiče, vas ste tri osumnjičene.
Namamile ste Amiru u skladište i fotografirale je.
Možda ste je zaključale i podmetnule požar.
Ma što to govorite?
Tebe osobito ne podnosim. Šuti i pusti me da dovršim.
Ovo su vaši telefonski razgovori, zar ne?
Očito je da ste planirale svoj zločin.
Krivo ste nas procijenile.
Ravnateljice, djevojke su htjele proslaviti moj rođendan u školi.
Donijela sam joj svijeću za rođendan.
Bila je duga i izgledala je glupo.
Poslala sam im fotku. Rugale su mi se, pa sam je izbrisala.
Tako je. Znamo da imamo mnogo prijestupa,
pa sam zato rekla Moni da ćete nas strogo kazniti.
Ma gle ti to! Izvrsno lažete i izmišljate priče.
Ravnateljice,
na mobitelu imam razgovor s tom fotografijom.
Obećajte mi da neću dobiti prekršaj i pokazat ću vam ga.
Pokaži mi.
Možete li se okrenuti?
Da mogu izvaditi mobitel.
Evo.
Mogu li dobiti svoj mobitel?
Zadržat ću ga.
Mona, ostani.
Gđo Seham, pričekajte vani s ostalima.
-Makni tu prljavštinu s obrva. -Molim vas.
Izgledat ću glupo i smijat će mi se.
Da ti pozovem roditelje?
Kakav je bio tvoj i Amirin odnos?
Ravnateljice, ne spominjite je
jer sam jako osjetljiva.
Postanem emotivna kad god netko spomene Amiru.
Jer osjećaš krivnju?
Jednom si je zaključala u informatičku učionicu.
Ma to je bila samo šala.
INFORMATIČKA UČIONICA
Heba, nemam zadaću iz matematike.
-Šališ se? -Ne.
Joj, Mona, htjela sam je prepisati od tebe.
-Što ćemo sad? -Što ćemo?
-Daj da razmislim.
Gle, samo je jedno rješenje.
Ti prepiši od štreberice, a ja ću od tebe.
Tako je.
Amira, daj mi zadaću iz matematike dok ne dođe profesorica.
-Ozbiljno? -Da.
Oprosti, ali ne dam ti svoj rad.
Zašto ne?
Potrudila sam se. Zašto je ti nisi napisala?
Za mnom.
Hej!
Da imam ključ, zaključala bih je da ne dođe na sat gđe Wedad.
-Otvorite! -Sad ćeš naučiti slušati.
Djevojke!
Što se događa?
Zašto to stalno radite svojoj kolegici?
Ha?
Nećete odgovoriti?
Čekajte me u uredu gđe Seham. Hajde, odmah.
Hajde. Gledam te.
Recimo da ti vjerujem.
Tko bi to učinio Amiri?
Iskreno, ne mogu nikoga optužiti.
Ne, ne znam.
Idi van po Hebu.
Što je htjela?
Nisam sigurna, ali spominje prošle prekršaje.
Zar nije već znala za sve to?
Ne bih rekla. Mislim da se okomila na nas.
Želi nas okriviti.
Sad traži tebe.
-Što želi? -Nemam pojma, Heba.
Makni se.
Prema tebi sam najblaža.
Bez brige, maturirat ću za nekoliko mjeseci.
Smiješno je što ćeš maturirati uz tolike prekršaje.
Nemoralan čin.
Što si radila u zahodu s Mashael?
Samo smo telefonirale, kunem se.
Neka Bog oprosti osobi koja je to prijavila.
Što misliš, tko je to bio?
Počivala u miru.
Snažan motiv da joj naudiš i da je prezireš.
Ne, ravnateljice. Istina, nisam je voljela.
Ne moraju svi voljeti jedni druge.
No nikad ne bih uzrokovala njezinu smrt.
Stvarno?
Za mene si ti glavna osumnjičenica.
Ne zbog incidenta u zahodu.
Zbog nečeg važnijeg.
Tvog rukopisa.
Ovo je tvoj rukopis?
Da te podsjetim što si napisala?
„Da barem mogu ukloniti Amiru iz škole i iz ovog života.”
Idi, Heba.
I reci prijateljicama neka idu. Nastavljamo sutra.
Alahov mir i blagoslov na sve nas.
Hvala Bogu što si na sigurnom.
Mama, ne mogu spavati.
Čak i kad spavam, bude me noćne more.
Dušo, taj će šok proći.
Tko uopće živi vječno? Svi nekad moraju umrijeti.
Uzmi ovu tabletu.
Lakše ćeš zaspati.
Ne moraš ići u školu.
Ostani kod kuće nekoliko dana.
Dobra večer.
Dušo,
zaboga, kći ti je još mlada. Nemoj joj davati tablete za spavanje.
Pod stresom je i mora se odmoriti.
Spavanje je rješenje.
Dobro. Uvijek si u pravu.
-Halo. -Da?
Trebamo komunicirati izravno, a ne putem odvjetnika.
Nemamo o čemu razgovarati. Gotovo je.
Ozbiljno, Hayat?
Tužbe i pritužbe nisu u tvom stilu.
Ne odgovaraju tvom imenu i ugledu.
Svojevoljno sam ti davao tisuću rijala mjesečno i vjerovao ti.
Odjednom to poričeš i tražiš alimentaciju za šest godina?
Misliš da je tisuću rijala dovoljno?
Ne znaš koliko treba tvojoj kćeri?
Zar toliko nemaš pojma o njoj?
A što si ti postigla time što „imaš pojma” o njoj?
Ostavila si nju i školu u rasulu.
A za što? Da me tužiš za malo novca?
Ne daš mi da viđam kćer na normalnim mjestima,
a kad si mi dozvolila da je vidim, bila je u bolnici zbog opeklina.
I onda u policijskoj postaji,
gdje je svjedočila o smrti prijateljice.
To su tvoja majčinska postignuća?
Za što me točno optužuješ?
Nikad nećeš shvatiti te odgovornosti
ni ono što svakodnevno radim kako bi bila dobro i na sigurnom.
Nemamo više o čemu razgovarati. Gotovo je.
Razgovarat ćemo samo na sudu.
Jesi li se smirila?
Svaki dan ista priča?
Bog ti je dao mnogo. Ne treba ti ništa od njega.
Ne marim za njegov novac. Smeta mi njegovo zanemarivanje.
Zanemaruje kćer već šest godina.
A sad se oženio drugom, koja mu je rodila sina,
pa se želi povezati s njom nauštrb mene.
Kunem se da je nikad neće vidjeti!
Ovako nikad neće biti gotovo.
SREDNJA ŠKOLA 2300 ZA DJEVOJKE
Tvoj je dosje pun postignuća.
Prodaješ cigarete učenicama.
Stručnjakinja si za krijumčarenje.
To je bilo samo jednom.
Kako sam stručnjakinja? Žao mi je.
To nije bitno.
Zanima me nešto važnije. Tko je nacrtao Amiru na ploču?
Nisi li to bila ti?
Kad nas je gđa Afaf izbacila iz skladišta
i poslala na nastavu, Heba ju je nacrtala.
Kunem se da nisam ja.
O kome stalno razmišljam
Tko je ta što mi je slomila srce
-O kome razmišljam -Da vas čujem!
Hej!
-Tko mi je slomio srce? -Da vas čujem za Monu!
Stanite u red, djevojke
Da vidim onu o kojoj razmišljam, onu koja mi je slomila srce
Srce mi je oduzeto Nekoć sam bio sretan
Ako znaš tko je ona, reci mi…
Kakve su to gluposti i vulgarnosti?
Jesmo u školi ili na svadbi?
Koja je nevaljalica to nacrtala?
Amira, dođi sa mnom.
Tiho!
Idem ih prisluškivati.
Nisam rekla nikome osim Hebi, kunem se.
Nije bilo kako ti misliš.
Gđa Wedad tješila je Amiru jer ste je maltretirale.
ZBORNICA
Gđa Seham bila je pred vratima.
Vidjela ih je i rekla mi.
Imaš bujnu maštu i groznu savjest.
Zašto mrziš Amiru?
Ne mrzim je. Zašto bih? Ništa se nije dogodilo.
A varanje na testu iz biologije?
Nije li te Amira prijavila?
Lakše je učiti za test. Tema je jako laka.
Hoćeš li začepiti ili da ti zalijepim usta?
Misliš da imamo toliko vremena kao ti? Pravi si davež.
Djevojke, vratite stolove.
Ozbiljno?
Ustanite.
Stanite pred ploču.
Kad ste to napisale?
Kako to možete pročitati?
Treba vam teleskop za ovo!
Pretjerujete. Prevarile bi i samog vraga.
Amira.
Je li Mashael sudjelovala?
Ustani.
Idi onamo.
Bila sam uzrujana samo taj dan,
ali ljubazna sam i ne durim se.
Osim toga, cinkala nas je sve, ne samo mene.
Ne znam zašto si je mrzila, ogovarala i zašto si joj zavidjela
zato što je izvrsna i poštena.
Kunem se, nisam imala problema s njom.
Nisam joj naudila. Ne bih joj naudila…
Dosta! Odlazi!
Rana, što nije u redu? Zar se ne želiš igrati?
Sačuvaj me, dragi Bože, od prokletog vraga.
U ime Alaha, uz kojega nam ništa ne može nauditi,
On sve čuje i sve zna.
Što ti je, dušo?
Koliko već spavam?
Uzela si tabletu i odmah zaspala.
Pokušaj opet zaspati.
U ime Alaha.
Tu sam. Ne boj se.
Hajde. Reci ravnateljici Hayat što si meni ispričala.
I sljedeći put ne diži glas na mene.
Ne, želim da svi čuju kako ste mi okaljali ugled!
Zašto ste rekli Hayat za poruku?
Želite mi okaljati ugled i upropastiti budućnost!
Prvo, stišaj se. Drugo, za tebe je ravnateljica Hayat.
Zbilja si nepristojna i neodgojena!
Barem nisam kao vi,
glumite pobožnu, a grešnica ste.
-Smiri se! -Pusti me!
Dosta! Dosta bi bilo!
Ni riječi, pogotovo od tebe. Tiho.
Gđo Seham, napišite izvješće sa svim detaljima.
Bako.
Gdje si bila?
-Gdje si, bako? -Ovdje sam, Rana.
Još jedna noćna mora?
Je li g. Saeed bio tu?
Je li Amirin otac bio tu?
Da. Zašto si tako uplašena?
Nisam. Zašto je došao? Što je bilo?
Donio ti je dar.
Dar za mene?
Da.
Ne razumijem. Zašto?
Rana, to je samo dar.
Njegova kći, počivala u miru,
zamolila ga je da ti nešto naslika za rođendan.
Kako divno!
Amirin tata pravi je umjetnik.
Neka mu kći počiva u miru i neka mu Bog pruži utjehu.
Pogledaj kako je divno.
Što ti je?
Bako, ja…
Znam da ti nedostaje, dušo. Nije lako oprostiti se od nekoga.
Samo nam Alah daje snagu i moć.
Što ti je? Reci mi, draga. Reci mi sve.
Ja sam kriva.
Ja sam ubila Amiru.
O čemu to govoriš?
Na dan požara…
čula sam ga će gđa Wedad odabrati Amiru za ploču s pohvalama.
Čula sam da joj je rekla da uzme udžbenik iz skladišta.
Kad je izašla iz učionice, slijedila sam je.
Ušla je i ostavila ključ u vratima.
Zaključala sam je.
Tko je to?
Hej, ja sam unutra! Čekaj!
Samo sam htjela vidjeti svoje ime na ploči s pohvalama.
-Da ne uzrujam mamu. -Rana!
Samo si umorna.
Sigurno zbog maminih lijekova.
Ne, bako. Ne haluciniram.
Bojala sam se tijekom istrage, pa sam lagala.
Ali ja sam je zaključala.
Da mi je barem ruka bila paralizirana prije toga.
Dušo, za Boga miloga, za moje dobro,
nitko to ne smije saznati.
Zaboravi da si mi to rekla, u redu?
Naspavaj se. Ali prvo nešto pojedi.
-Kunem se, bako! -Hajde.
Tvoje prijateljice kažu da si mrzila Amiru i da si je najviše maltretirala.
Da, i?
Svi znaju da mi se nije sviđala.
Prijateljice me dobro poznaju.
A ti njih?
Kako to mislite?
Misliš da je Amira prijavila tebe i Mashael?
Da, tko bi drugi?
Obećaj mi da je nećeš povrijediti ni napasti.
Inače ću te odmah izbaciti.
Neću nikome reći i neću ništa učiniti. Samo želim znati.
Mona?
Život nam stalno zadaje udarce, a svaki je sve gori.
Šteta je što te prijateljica prijavila i što si onda dobila prijestup u dosjeu.
-Mislim da se njoj sviđala Amira. -Kome?
Moni?
Kakva licemjerka. Vidite što je učinila meni i Mashael.
Uostalom, najviše je mrzila Amiru.
Osobito nakon što je cinkala Mashael i Saada.
Slušam.
Mashael ima dečka, Saada.
Krajem prošle godine upoznala je Monu sa Saadovim prijateljem.
Bježale su iz škole i nalazile se s dečkima.
Amira je to znala.
Kad su zakasnile,
Amira se bojala i rekla je gđi Seham.
Gđa Seham digla je veliku frku.
Zbog toga je Monu otac prisilio na brak.
Možeš ići.
Mona. Mashael.
Iskreno, imate pravo mrziti Amiru
i željeti joj se osvetiti.
-Ali je nismo htjeli ubiti. -Ne! Što to govorite?
Opustite se, ne optužujem vas.
Iskreno, na vašem bih se mjestu jednako osjećala.
Pogotovo kad te izdala da se nalaziš sa Saadom.
Ne zove li se Saad?
Sirota Marzouka bila je traumatizirana i ljutila se na tebe tri mjeseca.
Sigurno misliš da je tvoja kazna gora.
Tebe je otac prisilio na brak.
Otac ti je jako grub.
Kako te mogao tako prisiliti? Razveli ste se nakon dva mjeseca.
Čemu sve to?
Prema dosjeima taj dan niste bile u školi.
A za probleme zbog odlaska sa Saadom ne bih znala da mi Heba nije rekla.
Dakle, obje ste i dalje osumnjičene.
Što mislite, zašto mi je rekla?
Sigurno da zbaci sumnju sa sebe.
Ali nije optužena ni za što.
Imala je motiv. Mržnju, kao i vi.
-Nema dokaza da je bila u skladištu. -Ima.
Na dan požara
Amira je otišla u skladište po novi udžbenik iz matematike.
No nitko ne zna kako je izgubila stari.
Ali ja znam.
Dan prije vidjela sam Hebu kako uzima Amirinu knjigu.
Dan poslije rekla je da ju je pokidala.
Heba bi to mogla poreći.
Čak i ako to ne učini,
svjedočila je da je bila u zahodu.
Kaže da je dobila mjesečnicu nakon sata gđe Wedad i otišla u zahod.
To dokazuje da nije bila u skladištu.
Uđi, Heba.
Heba.
Uđi.
U svakom slučaju dužna sam reći sve ovo policiji.
Nadam se da se neće usredotočiti na motive jer vam to ne ide u prilog.
Ravnateljice Hayat,
Heba je nakon sata otišla iz učionice u zahod.
Ali nije odmah otišla onamo.
Izašla je iz učionice prije mene, a ušla u zahod nakon mene.
Dovoljno vremena da dođe do skladišta i zaključa je?
Da, naravno.
Molim? Zar si luda?
Cinkala si me, a ja sam te branila.
Nitko nije znao za Saada osim nas tri i gđe Seham.
Ona je to tada okončala, a ti si to sad spomenula.
Kako misliš da nitko nije znao? Nije li se zato Mona morala udati?
Nikad to ne spominje.
Budi sretna što sam bila uz tebe
i što sam se družila s kćeri jedne čistačice.
Dobre vijesti.
Izbačene ste iz škole.
Ništa nismo učinile.
Prihvaćaš li moju ispriku, Seham?
Ispričavaš mi se?
Sjećaš se kad si me upozorila na maltretiranje?
Da sam te barem poslušala
i sve to spriječila.
Nažalost, mislila sam da će od toga očvrsnuti
i lakše se snaći u životu.
Nisam očekivala da će to dovesti do takve tragedije.
Da sam se pozabavila zlostavljačicama kako si mi rekla,
to se ne bi dogodilo.
Ne bih samo spriječila Amirinu smrt,
već bih spasila i njezine zlostavljačice.
Glasnogovornik policije potvrdio je da okolnosti smrti učenice Amire Saeed,
žrtve požara u Srednjoj školi 2300,
nemaju veze s uzrokom požara,
već da je to puka slučajnost
s tragičnim posljedicama.
Što se tiče kazne za učenicu Hebu Anwar,
izvori tvrde da je čeka…
Što to govori?
…zastrašivanje i ubojstvo.
Sud će donijeti presudu.
Što se dogodilo Hebi?
Dušo, jesi li doručkovala?
Nisi, zar ne?
Možemo doručkovati zajedno.
Bako, što je s Hebom? Za što je optužuju?
Ništa joj se nije dogodilo, dušo.
Jesi li popila lijek?
Ni doručak ni lijek. Idemo doručkovati.
Mama, Heba nije zaključala Amiru.
Rana…
Smiri se, u redu? Za Boga miloga, smiri se.
-Mama… -Bolesna si već dva dana.
Molim te, haluciniraš.
Ignoriraj je. Ne odgovaraj joj.
Bolesna je i halucinira.
Sve je to zbog tableta koje si joj dala.
Ne haluciniram!
-Smiri se. -Nisam luda.
Za Boga miloga, dušo.
Ja sam je zaključala, mama.
Ja.
Ja sam to učinila, ne Heba.
Znam.
Gđo Hayat, sigurna sam
da ćete otkriti tko ju je zaključao.
Bog će vas voditi.
Nitko ne zna tko je kriv.
Netko zna.
Tko?
Vaša kći.
Rana zna.
Na dan požara…
Rana! Dolazi ovamo!
Siđi!
Rana!
Vrati se gore!
Amira je u skladištu.
Vrati se gore!
-Amira! -Idi na krov! Idi!
U skladištu je.
Sigurna sam…
da Rana zna tko je zaključao Amiru.
Rana je rekla da je bila s tobom
i pomagala nositi djevojku koja se onesvijestila.
I da se tad ozlijedila.
To se dogodilo.
I to ćeš reći kad se oporaviš, nadam se,
i daš izjavu.
-Ne mogu to reći. -Marzouka, pozorno me poslušaj.
Dosje tvoje kćeri pun je prekršaja.
I druži se s problematičnim curama.
Sjećam se da mi je Amira rekla da tvoja kći bježi iz škole.
To bi mogao biti motiv za osvetu.
Ne želiš da se to spominje.
Ni meni ni tebi to nije u interesu.
A da ne spominjem zabranjenu robu, mobitele u tvojoj sobi
i katalog s dečkima.
Sumnjam da ti i suprug želite dobiti otkaz
i spavati na ulici.
Nema potrebe spominjati da Rana zna da je Amira bila u skladištu.
Jasno, Marzouka?
Kako to misliš?
Predala si je policiji i smjestila joj?
Zaslužuje kaznu.
Ali znaš da je nevina?
Ma koga zoveš nevinim?
Ona je zla i opaka djevojka.
Ali nije zatočila Amiru i uzrokovala njezinu smrt!
Nitko nije uzrokovao Amirinu smrt.
Došlo je Amirino vrijeme.
Njezina je smrt bila neizbježna.
Čuješ li ti sebe?
Razumiješ li uopće što govoriš?
Što želiš da kažem?
Da te nisam dobro odgojila? Da te predam u zatvor?
Nisi li sretna što sam pokrila tvoju glupost i neuspjeh?
Nikad nisam bila neuspješna.
Ti si me učinila neuspješnom.
Samo sam za tebe neuspješna.
Nikad nije dovoljno.
Moj ti uspjeh ništa ne znači. Moram biti najbolja.
Inače nisam dostojna biti kći ravnateljice Hayat.
Da budem najbolja i zadovoljim tebe,
morala sam učiniti najveću pogrešku u životu.
Zaključala sam je da budem najbolja i zadovoljim te!
Ti si kriva. Zbog tebe sam to učinila.
Tata.
Zašto si se predala?
Možda sam samo htjela spavati.
I možda zato što jedna od nas treba reći da je dosta
i spriječiti patnju.
Ali nikome nisi naudila, osim tog groznog dana.
Zvučiš poput moje majke.
„To je samo jedna pogreška. Nastavimo sa životom.”
Heba, ti i Mona puno ste griješile.
Znaš to.
Ali moja je pogreška veća.
Gledala sam vas kako se svaki dan rugate Amiri i maltretirate je.
Bilo me strah zauzeti se za nju.
Sve su se cure bojale i šutjele su o vašem zlostavljanju.
A na kraju
ja sam se usudila biti poput vas…
i uzrokovala njezinu smrt.
Možda je vrijeme da odgovaraju oni koji ne zatraže pravdu?
SREDNJA ŠKOLA 2300 ZA DJEVOJKE
RAVNATELJICA SEHAM GHALEB
SKLADIŠTE ULAZ ZABRANJEN
ŠKOLSKA OBITELJ POZDRAVLJA SVE POSJETITELJE
ZATVORENO STANOVANJE U ŠKOLAMA ZABRANJENO
-Pridrži ovo. -Ne želim. Daj!
-Znam vrtjeti glavom. -Da vidim.
Tko te to naučio?
Brzo!
Hej, vas dvije!
Cigarete?
Smjesta u ured ravnateljice! Zvat ćemo vaše roditelje!
Ne, profesorice, molim vas.
-Tata ne smije znati da pušim. -Ne.
Kunem se, ubit će me.
Molim vas, nećemo više. Ovo je posljednji put.
Ovaj ću vas put pustiti.
No ako se ponovi, same ste si krive.
-Jasno? -Da.
Vratite se u učionicu.
Daj mi cigarete.
Natrag na nastavu.
Hej, ti.
Ne smiješ razmaziti cure samo zato što živiš ovdje.
Neće se ponoviti.
Tko je tu? Čekaj! Ja sam unutra!
Čekaj!
IZ PEPELA
Prijevod titlova: Matej Ivanković